Mikael Rosén

Karl Mikael Robert Rosén (født Mikael Gustavsson 15. august 1974) er en svensk tidligere fotballspiller.

Mikael Roséns fotballkarriere startet i Fågelsta IF, som ligger i Motala kommune. Da han var 12 år gammel gikk han over til Motala AIF. Han tilbragte ti år i Motala, hvorav flere sesonger i svensk fotballs nest høyeste divisjon.

Foran 1997-sesongen skrev han under for Halmstads BK. Hos Motala ble han benyttet i mange forskjellige posisjoner på banen. Hos Halmstad startet han som venstreback, men ble i løpet av den første sesongen flyttet over på høyreback. Han fikk sin første befatning med fotball på landslagsnivå da han i mai 1997 spilte en B-landskamp mot Polen. Etter sesongslutt ble han i vinterpausen innkalt til A-landslaget, og fikk sin debut i en målløs treningskamp mot  i januar 1998. Året etter spilte han sin andre A-landskamp, også da med Jamaica som motstander. Sin tredje og siste opptreden på landslaget gjorde han i 2003. Med Halmstad ble han svensk seriemester i 1997 og 2000. Deretter gikk han til Helsingborgs IF, hvor han spilte tre sesonger, før flyttelasset gikk til Danmark for å spille for Viborg FF.

Da han på sommeren i 2005 giftet han seg, skiftet han sitt etternavn Gustavsson med sin kones etternavn, Rosén.

I 2006 vendte Rosén tilbake til Halmstad, hvor han spilte de neste seks sesongene. Han spilte først sideback, inntil Lasse Jacobsson tok over som trener i 2010. Jacobsson valgte med hell å satse på Rosén på sentral midtbane.

Referanser

Eksterne lenker 
 
 Svenska Fotbollförbundet

Svenske fotballspillere
Svenske landslagsspillere i fotball
Fotballspillere for Motala AIF
Fotballspillere for Halmstads BK
Fotballspillere for Helsingborgs IF
Fotballspillere for Viborg FF